ולנס פתח את העונה עם מקום שני במרוץ טרופאו סרה דה טראמונטאנה . הוא סיים עשירי כללי בפריז - ניס, והשתתף לראשונה בטור דה פראנס. ולנס שימש בעיקר כפועל של בני קבוצתו, וסיים במקום ה-129 הכללי. הוא ניצח בפעם השנייה ברציפות את בינקבנק טור, וגם את הקטע ה-6 במרוץ. ב-13 בספטמבר ניצח ולנס את גרנד פרי מונטריאול.
2016: ניצחון בטור פולין.
ולנס ניצח בקטע השביעי והאחרון של פריז - ניס וסיים במקום ה-14 הכללי. הוא סיים עשירי במרוץ אמסטל גולד, וניצח את הקטע השישי בג'ירו ד'איטליה, כשהוא מניף את אופניו באוויר לאחר חציית קו הסיום. הוא סיים שני באליפות בלגיה במרוץ כביש, וניצח את הטור של פולין (לאחר שגם ניצח את הקטע החמישי במרוץ). הוא השתתף ב-אולימפיאדת ריו דה ז'ניירו (2016), אך לא סיים את מרוץ הכביש ובנגד השעון סיים במקום ה-20.
2017: ניצחון בטור גואנשי.
ולנס ניצח שוב את מרוץ טרופאו סרה דה טראמונטאנה, וגם את מרוץ טרופאו מיראדור דס קולומר. הוא ניצח את וואלטה אנדלוסיה, וסיים שלישי בסטראדה ביאנקה, לאחר שהוקדם על ידי מיכל קוויאטקובסקי המנצח וגרג ואן אוורמט. הוא סיים רביעי בחץ ברבנט, וסיים שביעי באליפות בלגיה בנגד השעון, ותשיעי במרוץ הכביש. הוא נבחר לטור דה פראנס, אך פרש מהמרוץ במהלך הקטע ה-15. הוא ניצח בפעם השלישית ברצף את הקטע ה-6 בבינקבנק טור, אך הפעם סיים שני כללי לאחר שפיגר ב-17 שניות אחרי טום דימולן. ולנס סיים חמישי בגרנד פרי קוויבק, וראשון בגרנד פרי דה וואלני לאחר שהקדים את טוני גלופן ב-1:22 דקות. בסוף העונה, ולנס ניצח את טור גואנשי לאחר שניצח את הקטע ה-4 במרוץ והקדים את באוקה מולמה ב-6 שניות, ואת ניקולס רוץ' ב-11 שניות.
2018: ניצחון בחץ ברבנט.
ולנס ניצח בפעם השנייה ברצף את מרוץ טרופאו סרה די טראמונטאנה ולאחר מכן את וואלטה אה אנדלוסיה לאחר שגם ניצח את הקטע הרביעי במרוץ. ב-פריז - ניס, הוא סיים חמישי כללי וניצח את דירוג הנקודות עם 37 כאלו. הוא ניצח את המרוץ הבלגי חץ ברבנט, לאחר שהקדים ב-9 שניות את סוני קולברלי ואת טיש בנוט. הוא סיים שישי במרוץ אמסטל גולד, ושביעי בלה פלש ואלון. ולנס השתתף בג'ירו ד'איטליה 2018, וניצח את הקטע הרביעי, אך לא זינק לקטע ה-14 ובכך פרש מהמרוץ. ולנס ניצח מרוץ קטעים נוסף, כאשר בסוף יולי ניצח את טור דה וואלני ואת הקטע השני במרוץ. הוא סיים שלישי בבינקבנק טור, שלישי בקלאסיקת ברטאן וחמישי בג'ירו די לומברדיה.
ולנס ניצח בפעם השלישית ברציפות בטרופאו דה טראמונטאנה, הוא ניצח שני קטעים בוואלטה אנדלוסיה וסיים במקום ה-9 הכללי. הוא סיים שלישי באומלופ הט ניוסבלד ובחץ ברבנט, ועשירי בסטראדה ביאנקה. הוא סיים שלישי בטור בלגיה, וניצח את הקטע השלישי במרוץ. במהלך הטור דה פראנס, ולנס הוביל בקטגוריית המטפסים במהלך הקטע ה-3 עד הקטע ה-18, בו איבד את ההובלה בקטגוריה לרומן בארדה הצרפתי. הוא ניצח את הקטע הרביעי בבינקבנק טור, וסיים שלישי כללי.
את 2020 פתח ולנס בוואלטה או אלגארבה, כשסיים חמישי כללי, 1:17 דקות מרמקו אוונפול המנצח. לאחר תום פגרת הקורונה התחרה ב וסיים במקום ה-12 את המרוץ, גם שם ניצח אוונפול, 3:19 דקות מפער מולנס. ולנס אמור היה להתחרות בטור דה פראנס, אך תאונה באימונים, בעקבותיה סבל מפצעים בכתף, בברך ובמרפק, הובילו את פרדריק פריסון להחליף אותו בהרכב לוטו סודאל לטור. הוא חזר להתחרות בטור של לוקסמבורג וסיים רביעי את המרוץ, 35 שניות מדייגו אוליסי המנצח. ולנס נבחר לוואלטה אספניה לראשונה. בקטע ה-5 היה ולנס בקבוצת בריחה עם תיימן ארנסמן וגיום מרטן, הקבוצה שרדה עד הסיום, ו-ולנס סיים את העובדה שהקטע הסתיים בתוואי גבעי בשביל לנצח אותו, מקדים את מרטן ב-4 שניות ואת ארנסמן ב-12 שניות. גם בקטע ה-14 ניצח ולנס וגם אז זה היה מתוך קבוצת בריחה, מקדים את מייקל וודס וזדנק שטיבר בספרינט הסיום. ולנס סיים את הוואלטה במקום ה-78 הכללי ובמקום שני בקטגוריית ההרים, עם 34 נקודות לעומת 90 של גיום מרטן.
שלמה כישור
שלמה כישור (1 באוקטובר 1943 – 20 בנובמבר 2019) היה פזמונאי ישראלי. חיבר למעלה מ-200 שירים ובהם "המענטזת" שביצע ג'קי מקייטן, "מפרץ שלמה" של זהר ארגוב, "מאמי מאמי" של איציק קלה ו"עלם חמודות" של מרגלית צנעני.
קורות חייו.
כישור נולד ב-1943 ברחובות למשפחה חרדית והיה קרוב משפחה של ג'קי מקייטן ויגאל בשן. הוא עזב את בית הוריו בגיל 17 בעקבות סכסוך על רקע דתי. החל בכתיבת שירים בנערותו כאשר נתבקש על ידי אחד מחבריו לחבר שיר לחברתו.
יצירותיו הראשונות נכתבו בשפה תנכ"ית.
בשנת 1973 עזב את רחובות, עבר לראשון לציון ולאחר מכן עבר לנס ציונה בה גר עד לפטירתו
בתחילת שנות ה-80 כתב 2 שירים לזוהר ארגוב (שהולחנו על ידי צוריאל לוי): "מפרץ שלמה" ו"סיימתי מילואים" אשר הופיעו באלבומו נכון להיום שיצא ב-1982.
כישור החל בכתיבה עבור זמרים כאשר הבין שג'קי מקייטן, שהיה קרוב משפחה רחוק שלו, הוא זמר ומקליט שירים ויצר עימו קשר. מקייטן מסר לו ארבעה שירים ביוונית לתרגום לשפה העברית, ומתוכם הצליח במיוחד שיר הנושא של אלבומו השלישי מענטזת שהופיע בסרט הקולנוע "כאסח" שביים חיים גיל. בנוסף, עבד עם הגיטריסט יהודה קיסר.
ב-1985 כתב מילים ל-6 שירים לאלבומו השלישי של איציק קלה "בחצות הליל".
למרגלית צנעני יצר גרסה עברית לשיר "רוברטו", על בסיס "La Nave del Olvido", שיצא באלבום הבכורה שלה נערי שובה אלי ב-1986, וכן את השיר "עלם חמודות" שחידשה לאחר מכן בדואט עם זהבה בן.
ב-1987 כתב 2 שירים לאלבום הבכורה של אלי לוזון: "איזו מדינה", בהם בלט השיר "ילדה".
ב-1988 כתב מלים לשיר "זה האדם" לאלבומו של איציק קלה "אדם ועולמו".
ב- 1995 כתב לזמר חיים אל את השיר "הרוח"
כישור עבד עם אמנים רבים מהמוזיקה המזרחית בהם הזמרים חיים אל, שימי גל, אייל גולן, משה פרץ, חיים משה, אלי לוזון, ישי לוי, סטלוס, תמיר גל, אלי לוזון, דורון מירן, סטלוס, דקלון, אוריאל שלומי, משה גיאת, מומי אלפין, זוהר ישי, אבנר זקן, רון שובל, אהרון ירימי, חיים זריהן, משה חוף והמעבדים יגאל חרד וננסי ברנדס
למרות שחלק משיריו זכו לביקורת בעת פרסומם בשל השפה הפשוטה והעממית, והוא נאלץ להשלים הכנסה כשומר, התמיד בכתיבתו וחיבר מעל ל-200 שירים שזכו להצלחה ובוצעו על ידי זמרים רבים.
חיים אישיים.
כישור נישא בגיל 27 ונולדו לו שני ילדים אך התגרש לאחר כשנתיים. ב-2001 נישא בנישואים אזרחיים בקפריסין לאלינור כריסטין, אמריקאית נוצרייה אשר הכיר באינטרנט וחי איתה עד לפטירתה בשנת 2012.
נפטר בנובמבר 2019, בגיל 76, לאחר מאבק במחלה קשה.
המכון החרדי למחקרי מדיניות
המכון החרדי למחקרי מדיניות הוא מכון מחקר עצמאי שעוסק בהיבטים כלכליים, משפטיים וחברתיים של החברה החרדית בישראל.
אודות המכון.
המכון הוקם בשנת 2014 על ידי קרן משפחת פלאי תוך שאיפה לסייע למקבלי ההחלטות במדינת ישראל בהתמודדות עם האתגר של הגידול הדמוגרפי הצפוי של החברה החרדית בישראל.
המכון מתמקד בפיתוח מחקרים וניתוחים כלכליים, חברתיים, דמוגרפיים ומשפטיים ובהפצתם למקבלי ההחלטות ומעצבי דעת קהל בארץ באמצעות ניירות עמדה, ספרים, פרסומים ומאגרי מידע. בין הנושאים בהם עוסקים פרסומי המכון נמצא שוק הדיור החרדי, חיי קהילה חרדיים, חינוך והשכלה, הכנסה ומצב כלכלי, רווחה תעסוקה ועוני, רשויות מקומיות ואיכות הסביבה. המכון מארגן ימי עיון וכנסים.
התפיסה של המכון, עד לאחרונה, הייתה הסתכלות על כלל אוכלוסיות מדינת ישראל. בראש המכון עומד אלי פלאי. בשנים הראשונות להקמתו של המכון עד סוף 2020 ובהתאם לתפיסת של המכון, הוא הובל במשותף על ידי אלי פלאי, גבר חרדי, וניצה (קלינר) קסיר, אישה חילונית, שכיום מכהנת כסמנכ״לית מחקר ותכנון במוסד לביטוח לאומי. על צוות המכון נמנים חרדים, דתיים לאומיים וחילונים וביניהם ישראל תיק, מאיר הירשמן ושי שטרן. אנשים נוספים שהיו בעבר גם עמיתים במכון הם נרי הורביץ, יורם מרגליות, דמיטרי רומנוב, חיים זיכרמן ויצחק פינדרוס.
תחומי מחקר.
המכון מפרסם מחקרים כלכליים-חברתיים של ניצה קסיר עם שותפים נוספים. בהם:
מולדה (יישוב)
כתבתי עלייך שיר
כתבתי עלייך שיר הוא סינגל שהוקלט על ידי הזמר הישראלי עומר אדם. השיר יצא לאור ב-15 בנובמבר 2019 כסינגל ה-12 מתוך אלבומו השישי של אדם "Omer", דרך חברת התקליטים אן אם סי יונייטד.
עם יציאתו נכנס השיר אל המקום השני במצעד השבועי של מדיה פורסט ובמצעד Noise Chart.
רקע וכתיבה.
השיר נכתב והולחן על ידי עומר אדם עצמו יחד עם משה בן אברהם ומאור תיתון והופק על ידי בן אברהם ואופק יקותיאל. השיר הוא בסגנון הים-תיכוני. בתחילת השיר ישנה שורה מתוך שירו של אדם ״פעם בחיים״.
יוסי חרסונסקי כתב על השיר ביקורת חיובית והעניק לו שלושה וחצי כוכבים מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי.
וידאו קליפ.
טרם פורסם הווידאו קליפ המלא לשיר, העלה אדם לערוץ היוטיוב שלו את האודיו הרשמי של השיר אשר מציג בתוכו את מילות השיר.
נכון ליוני 2020 מונה הצפיות של הקליפ עומד על כ-6 מיליון.
הסבב העולמי לנשים
זוטי 2008
"זוטי 2008" (בסינית: 众泰2008, באנגלית: Zotye 2008) הוא דגם של קרוסאובר בגודל קטן מתוצרת יצרנית הרכב הסינית Zotye Auto (שם מלא: Zotye International Automobile Trading Co., Ltd) אשר יוצר בין השנים 2005–2008 בסין.
גילי יאלו
גילי יאלו (נולד בשנת 1981) הוא מוזיקאי ישראלי. זמר, פזמונאי, מלחין ומפיק מוזיקלי. יוצר מוזיקה באמהרית, באנגלית ובעברית.
ביוגרפיה.